Diari Oficial de la Generalitat Valenciana


Sumari del DOGV 9134, del 23-07-2021 (2021/7997)

RESOLUCIÓ de 16 de juliol de 2021, de la Direcció General d'Agricultura, Ramaderia i Pesca, per la qual s'aproven les obres de modernització de regadius, proposades per les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius de la convocatòria 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9134

Data del DOGV
:   23-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7997


Data del document
:   16-07-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * gestió de l'aigua
    * subministrament d'aigua

RESOLUCIÓ de 16 de juliol de 2021, de la Direcció General d'Agricultura, Ramaderia i Pesca, per la qual s'aproven les obres de modernització de regadius, proposades per les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius de la convocatòria 2021. [2021/7997]  
En el capítol III del títol VI de la Llei 5/2019, de 28 de febrer, d'estructures agràries de la Comunitat Valenciana es contemplen les disposicions generals i les mesures de foment que l'administració autonòmica prestarà a les comunitats de regants i altres entitats de reg per al foment i ordenació de l'adequada utilització de l'aigua de reg.  
  
D'acord amb la disposició final tercera de l'Ordre 27/2018, de 28 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores per a la concessió d'ajudes a les comunitats de regants i altres entitats de reg, en relació amb el foment de la utilització racional de l'aigua, delega en la direcció general amb competències en matèria de regadius per a dictar els actes, les instruccions i resolucions necessàries per a l'aplicació de l'ordre esmentada.  
La Resolució de 23 de març de 2021, de la Direcció General d'Agricultura, Ramaderia i Pesca, que va convocar les comunitats de regants i altres entitats de reg perquè presentaren les seues sol·licituds d'ajuda, va establir en un mes, des de l'endemà de l'entrada en vigor d'aquesta resolució, el termini de presentació de les sol·licituds.  
Finalitzat el termini i avaluades les sol·licituds presentades en aquest termini, s'ha establit la prelació entre elles per aplicació del barem acumulatiu descrit en la base sisena de les bases reguladores (Ordre 27/2018 de 28 de novembre).  
Vista la puntuació obtinguda per cadascuna de les propostes i l'import global màxim establit per la Resolució de 23 de març de 2021, de la Direcció General d'Agricultura, Ramaderia i Pesca, resolc:  
  
  
Apartat primer  
Es disposa la tramitació de les sol·licituds esmentades en l'annex I d'aquesta resolució, les subvencions de la qual se satisfaran amb càrrec al capítol VII de la secció 12, programa 531.10, línia S0169 de la Llei de pressupostos de la Generalitat de 2021, per l'import global màxim establit en l'esmentada Resolució de 23 de març de 2021, de la Direcció General d'Agricultura, Ramaderia i Pesca.  
  
Apartat segon  
Es disposa la desestimació de les sol·licituds esmentades en l'annex II d'aquesta resolució per haver obtingut una puntuació inferior, segons barem, a les de l'Annex I, i haver-se esgotat l'import global màxim.  
  
  
Apartat tercer  
Es disposa la desestimació de les sol·licituds esmentades en l'annex III d'aquesta resolució, per les raons que allí s'indiquen.  
  
Apartat quart  
A l'efecte del que es disposa en l'article 88 de la Llei 5/2019, de 28 de febrer, d'estructures agràries de la Comunitat Valenciana, es classifiquen les obres que s'han de realitzar d'interés general agrari de la Comunitat Valenciana.  
  
Apartat cinqué  
D'acord amb el punt 3 de la base setena de l'Ordre 27/2018, les entitats de reg les sol·licituds de les quals hagen sigut admeses a tràmit, presentaran un projecte que haurà de reunir les característiques indicades en aquesta base i el termini de presentació d'aquestes serà com a màxim de tres mesos des de la data de resolució d'admissió a tràmit.  
  
El contingut del projecte haurà d'ajustar-se al que disposa l'article 123 Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic.  
Si les actuacions es troben entre les sotmeses a tramitació davant l'òrgan mediambiental, hauran de disposar de les corresponents autoritzacions ambientals definides tant en el Decret 162/1990, de 15 d'octubre, de la Generalitat Valenciana, pel qual s'aprova el Reglament per a l'execució de la Llei 2/1989 d'impacte ambiental, com en la Llei estatal 21/2013, de 9 de desembre, d'avaluació ambiental.  
Els titulars dels projectes de preses, embassaments i basses, als quals siga aplicable el que es disposa pel Reial decret 9/2008, d'11 de gener, pel qual es modifica el Reglament del domini públic hidràulic, aprovat pel Reial decret 849/1986, d'11 d'abril, hauran de complir, abans de l'aprovació del projecte, els requisits establits per l'article 367 de l'esmentat reglament, a l'efecte de la presentació de la sol·licitud de classificació. Les sol·licituds de classificació de preses i basses hauran de dirigir-se a la Direcció General d'Agricultura. Ramaderia i Pesca.  
  
Si la zona d'actuació afecta alguna de les incloses en el Catàleg de Zones Humides de la Comunitat Valenciana, o el domini públic hidràulic, haurà de presentar-se l'autorització de la Conselleria d'Agricultura, Desenvolupament Rural, Emergència Climàtica i Transició Ecològica o de l'organisme de conca, respectivament.  
  
Apartat sisé  
Segons s'indica en l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, els projectes seran objecte de supervisió, com a tràmit previ a la seua aprovació per la Direcció General d'Agricultura, Ramaderia i Pesca.  
  
Apartat seté  
L'adjudicació i contractació, així com la realització de la inversió, es realitzarà segons el que s'estableix en la base novena de l'Ordre 27/2018, a excepció del punt 2 d'aquesta base, d'acord amb l'informe de la Junta Superior de Contractació Administrativa de data 6 de novembre de 2020, en les conclusions del qual exposa:  
«Primera. De l'examen de les notes que defineixen el poder adjudicador, podem afirmar que les comunitats de regants no són poder adjudicador.  
Segona. Els contractes subvencionats als quals es refereix l'art. 23 afectaran bàsicament quan es tracte d'obres i els corresponents serveis aparellats d'enginyeria civil de la secció F, divisió 45, grup 45.2 de la Nomenclatura General d'Activitats Econòmiques de les Comunitats Europees (NACE) quan el seu valor estimat siga de 5.350.000 - IVA exclòs i 214.000 - IVA exclòs per als serveis necessaris en l'execució de les obres.  
Tercera. A més a més, les comunitats de regants hauran de complir la Llei 38/2003, de 17 de novembre, general de subvencions en aquells punts que siguen d'aplicació, conforme a la legislació de contractes del sector públic, recomanant en aquells procediments de concessió de subvencions en què el cost subvencionable del projecte siga un 50 % que apliquen els principis de publicitat i concurrència si d'acord amb la normativa que regula la concessió de subvencions això és possible.  
  
Per tot això, tant les comunitats de regants com altres entitats de reg procediran a la contractació i adjudicació d'acord amb el punt 3 de la base novena de l'Ordre 27/2018, i remetran a la conselleria la documentació enumerada en aquest punt en un termini màxim de tres mesos a comptar des de la data de notificació de la resolució aprovatòria de l'ajuda.»  
  
Apartat huité  
Les subvencions que es concedisquen a les diferents entitats seran aprovades per la Direcció General d'Agricultura, Ramaderia i Pesca. En la tramitació d'aquestes es respectarà l'ordre d'entrada del projecte definitiu que aporte l'entitat.  
  
Apartat nové  
Les ajudes econòmiques concedides a les diferents entitats es fixaran inicialment per aplicació, als pressupostos màxims auxiliables, del percentatge esmentat en l'article 94 de la Llei 5/2019, de 28 de febrer.  
L'import definitiu, a abonar al beneficiari, es determinarà aplicant aquest percentatge a la inversió efectivament realitzada, justificada mitjançant l'aportació de certificacions d'obra amb les seues factures originals i justificants de pagament d'aquestes, i certificació del facultatiu de l'Administració designat a aquest efecte, i se certificarà el pagament de la totalitat de cada factura mitjançant un certificat bancari o altres documents que tinguen valor probatori amb validesa en el tràfic jurídic mercantil.  
En cap cas, l'ajuda calculada de la manera descrita podrà superar l'import de la subvenció aprovada inicialment.  
Les certificacions d'obra a què es refereix el present article s'emetran, almenys amb una periodicitat trimestral. En cas que hi haguera una obra en execució, les certificacions tindran periodicitat mensual.  
  
Apartat desé  
D'acord amb la base novena, punt 10, les entitats beneficiàries hauran de senyalitzar les obres mitjançant cartells on s'acredite l'existència i origen dels auxilis econòmics públics per a les actuacions en execució.  
  
  
Apartat onzé  
La Direcció General d'Agricultura, Ramaderia i Pesca d'aquesta conselleria dictarà les normes pertinents per a la millor aplicació de tot el que es disposa en la present ordre.  
Contra aquest acte administratiu podrà interposar-se potestativament, en el termini d'un mes des de la publicació, un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, de conformitat amb l'article 124 de la Llei 39/2015, d'1 d'octubre, del procediment administratiu comú de les administracions públiques, o bé directament, en el termini de dos mesos, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana.  
  
València, 16 de juliol de 2021.- El director general d'Agricultura, Ramaderia i Pesca (p. d. Ordre 27/2018, de 28 de novembre, de 2018, DOGV núm. 8448, de 20 de desembre de 2018): Antonio Quintana Martínez.  
  
  
  
ANNEX I  
  
ENTITAT DE REG MUNICIPI BAREM  
C. R. SAN PEDRO APÓSTOL GODELLETA 15  
C. R. VILLENA VILLENA 15  
C. R. POZOS CABRERA SEGORBE 14  
SÉQUIA REIAL DEL XÚQUER VALÈNCIA 14  
C. R. EL PALMERAL PEDRALBA 14  
C. R. RIEGOS LEVANTE M. DT. LOS MONTESINOS 13  
C. R. MASALET CARLET 13  
COOPERATIVA POZO DE LA MILAGROSA S. C. V. ALFARP 12  
JUZGADO PRIVATIVO AGUAS CALLOSA DE SEGURA CALLOSA DE SEGURA 11  
SINDICATO CENTRAL DE LA C.R. RIEGOS DEL RÍO ALCOY GANDIA 10  
C.R. AGUAS DE NOVELDA NOVELDA 10  
C.R. LA SIERRA TORRENT 10  
  
  
  
ANNEX II  
  
ENTITAT DE REG MUNICIPI BAREM  
C. R. CANAL XÚQUER-TÚRIA SECTOR XII TORRENT 9  
C. R. CANAL XÚQUER-TÚRIA SECTOR 5 TORRENT 9  
C. R. POU DE LES MALLAES TURÍS 8  
C. R. SAGUNT SAGUNT 8  
C. R. MADRE Y ALEDUA ALFARP 8  
C. R. SÉQUIA DE TORMOS VALÈNCIA 7  
C. R. TIERRAS DE LA HOYA VILLAR DEL ARZOBISPO 6  
C. R. POZO SAN JUAN BUGARRA 5  
C. R. GRUPO COLONIZACIÓN CHELLA 3  
C. R. EL LLANO VILLAR DEL ARZOBISPO 2  
  
  
  
  
ANNEX III  
  
ENTITAT DE REG MUNICIPI MOTIU  
SINDICATO DE RIEGOS LOS MOLINOS FINESTRAT DESISTIMENT  
C. R. D'ALBATERA ALBATERA NO REUNIR ELS REQUISITS PER A SER BENEFICIARI  
C. R. MONTAHUD NOVELDA DESISTIMENT  
C. R. LA VILA JOIOSA LA VILA JOIOSA DESISTIMENT  
C. R. SIND. LA HUERTA DE ALICANTE MUTXAMEL DESISTIMENT  
C. R. SAN FRANCISCO DE PAULA VIVER NO REUNIR ELS REQUISITS PER A SER BENEFICIARI  
C. GRAL. R. VALL D'UIXÓ LA VALL D'UIXÓ RENÚNCIA A LA SEUA SOL·LICITUD  
C. R. BENAFER BENAFER DESISTIMENT  
C. R. SAN RAFAEL DEL RÍO SAN RAFAEL DEL RÍO NO REUNIR ELS REQUISITS PER A SER BENEFICIARI  
SDAD. RIEGOS S. ILDEFONSO NULES DESISTIMENT  
SDAD. RIEGOS S. MIGUEL NULES DESISTIMENT  
SDAD. RIEGOS POZO SAN JOSÉ NULES DESISTIMENT  
SDAD. RIEGOS POZO NTRA. SRA. DE LA SOLEDAD NULES DESISTIMENT  
C. USUARIOS AGUA RIEGO LA ACEQUIA XILXES DESISTIMENT  
C. R. PLA CEREZO CATADAU DESISTIMENT  
AGRUPACIÓN RGTES. POZO CABEÇOLET SAGUNT RENUNCIA A LA SEUA SOL·LICITUD  
C. R. VALLE CÀRCER Y SELLENT CÀRCER DESISTIMENT  
C. R. D'OLOCAU OLOCAU NO REUNIR ELS REQUISITS PER A SER BENEFICIARI  
C. R. ENGUERA ENGUERA DESISTIMENT  
C. R. REAL SÉQUIA ESCALONA CASTELLÓ DESISTIMENT  
C. R. CANAL J-T. M. ESQ. SECTOR 2 CARLET NO REUNIR ELS REQUISITS PER A SER BENEFICIARI  
C. R. SÉQUIA DE RASCANYA ALBORAIA NO REUNIR ELS REQUISITS PER A SER BENEFICIARI  
C. R. EL SALVADOR MACASTRE NO REUNIR ELS REQUISITS PER A SER BENEFICIARI  
C. R. SÉQUIA DEL PUIG XÀTIVA DESISTIMENT  
C. R. LAS FUENTES BOLBAITE DESISTIMENT  
C. R. POZOS DE LA SERRETILLA PEDRALBA NO REUNIR ELS REQUISITS PER A SER BENEFICIARI  
C. R. FOIA DEL POU MONTAVERNER DESISTIMENT  
S. C. P. C.R. POZO SAN ROQUE LLÍRIA DESISTIMENT  
C. R. SÉQUIA DE RANES XÀTIVA DESISTIMENT